Diari Oficial de la Generalitat Valenciana


Sumari del DOGV 2361, del 06-10-1994 (1994/832574)

DECRET 185/1994, de 13 de setembre, del Govern Valencià, pel qual accepta la cessió gratuïta de la propietat de l'immoble, de 948,12 metres quadrats, situat al carrer de l'Eixida de Fraga, de Cocentaina, destinat a la construcció d'una oficina comarcal agrària, realitzada per l'Ajuntament de Cocentaina.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/09/13/185/dof/vci/html**

### Dades del document

Número de DOGV
:   2361

Data del DOGV
:   06-10-1994

Secció del DOGV
:   DISPOSICIONS GENERALS

Número del document
:   1994/832574


Data del document
:   13-09-1994

Organisme emissor
:   Conselleria d'Economia i Hisenda

Tipus de document
:   Decret

DECRET 185/1994, de 13 de setembre, del Govern Valencià, pel qual accepta la cessió gratuïta de la propietat de l'immoble, de 948,12 metres quadrats, situat al carrer de l'Eixida de Fraga, de Cocentaina, destinat a la construcció d'una oficina comarcal agrària, realitzada per l'Ajuntament de Cocentaina. [94/6744]  
L'Ajuntament de Cocentaina, en la sessió plenària realitzada el dia 21 de setembre de 1993, acordà la cessió gratuïta a la Generalitat Valenciana de la propietat de l'immoble situat al carrer de l'Eixida de Fraga propietat de l'ajuntament.  
La cessió es realitza amb el fi determinant de construir-hi una oficina comarcal agrària.  
A petició del conseller d'Agricultura, Pesca i Alimentació, s'iniciaren els tràmits legals oportuns per a l'acceptació i la formalització de la cessió gratuïta dels terrenys realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del conseller d'Economia i Hisenda i amb la deliberació prèvia del Govern Valencià, en la reunió del dia 13 de setembre de 1994,  
DECRETE:  
Article primer  
Acceptar la cessió gratuïta de la propietat, realitzada per l'Ajuntament de Cocentaina, de l'immoble de 948,12 metres quadrats de superfície situat al carrer de l'Eixida de Fraga, que confronta: nord, part de darrere de les cases que donen al carrer del Bisbe Mallol; sud-est, ajuntament; est, Rafael-Antonio Camps Jover, séquia enmig; i oest, carrer de l'Eixida de Fraga.  
Aquesta finca es troba inscrita en el Registre de la Propietat de Cocentaina, llibre 259, tom 1.119, foli 115, finca 18.337.  
Article segon  
La cessió gratuïta efectuada per l'Ajuntament de Cocentaina es fa amb la condició de destinar l'immoble a oficina comarcal agraria.  
Article tercer  
El dret de propietat derivat de la cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIó FINAL  
La Conselleria d'Economia i Hisenda realitzarà els tràmits necessaris per fer efectiu el que disposa aquest decret.  
València, 13 de setembre de 1994  
El president de la Generalitat Valenciana,  
JOAN LERMA I BLASCO  
El conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI